जिम्बाब्वे एफ्रो टी-10 लीग में हरारे हरिकेन्स के को-ओनर बने, PSL की लाहौर कलंदर्स ने भी खरीदी टीम
Bollywood Actor Sanjay Dutt Acquires Team in Zimbabwe’s Zim Afro T10 - जिम्बाब्वे एफ्रो टी-10 लीग में हरारे हरिकेन्स के सह-मालिक बने, पाकिस्तानी बिजनेसमैन ने भी खरीदी टीम
बॉलीवुड अभिनेता संजय दत्त ने आगामी जिमबाब्वे एफ्रो टी-10 लीग में हरारे हरिकेन टीम खरीदी। एरीज ग्रुप ऑफ कंपनीज के संस्थापक सोहन रॉय के साथ भारतीय सेलिब्रिटी टीम के संयुक्त मालिक होंगे। लीग में हिस्सा ले रही छह टीमों में से एक टीम पाकिस्तानी फ्रेंचाइज ने भी खरीदी।
लीग के लिए जिम्बाब्वे क्रिकेट ने अबु धाबी टी-10 लीग कराने वाली संस्था टी-10 ग्लोबल स्पोर्ट्स के साथ कोलेब्रेशन किया है। जिम्बाब्वे एफ्रो टी10 लीग 9 दिन का टूर्नामेंट होगा। लीग 20 जुलाई से शुरू होगी और फाइनल 29 जुलाई को हरारे स्पोर्ट्स क्लब में फाइनल खेला जाएगा। टूर्नामेंट में कुल 5 टीमें हिस्सा लेंगी।
6 टीमें लेंगी हिस्सा 
संजय दत्त की हरारे हरिकेन के अलावा, डरबन कलंदर्स, केपटाउन सैंप आर्मी, बुलावायो ब्रेव्स और जॉबर्ग लायंस जिम एफ्रो टी10 लीग में हिस्सा लेने वाली अन्य चार टीमें होंगी। 2 जुलाई को हरारे में प्लेयर ऑक्शन होगा।
दत्त ने कहा - क्रिकेट का देश भारत 
संजय दत्त ने टीम खरीदने के बाद कहा कि, भारत में क्रिकेट एक धर्म की तरह है। यह हमारी ड्यूटी है कि हम इस खेल को दुनिया के हर कोने तक फैलाए।
पाकिस्तानी फ्रेंचाइज लाहौर कलंदर्स ने खरीदी टीम 
छह टीमों में से एक टीम पाकिस्तानी फ्रेंचाइज ने भी खरीदी। पाकिस्तान सुपर लीग की टीम लाहौर कलंदर्स ने जिम्बाब्वे एफ्रो लीग में भी डर्बन कलंदर्स नाम से टीम की ओनरशिप ली। लाहौर कलंदर्स ने 2022 और 2023 में PSL जीता था। पाकिस्तान के बिजनेसमैन आतिफ नईम राणा और समीन नईम राणा के पास दोनों टीम की ओनरशिप है।
जिमबाब्वे में पहली बार होगी लीग, 29 जुलाई को फाइनल 
जिम्बाब्वे में पहली बार लीग होने जा रही है। 20 जुलाई को टी-10 का पहला मैच खेला जाएगा। लीग 9 दिन तक चलेगी और फाइनल 29 जुलाई को होगा। जिम्बाब्वे क्रिकेट के मैनेजिंग डायरेक्टर गिवमोर मकोनी ने कहा कि, जिमबाब्वे एफ्रो टी10 के रूप में फ्रेंचाइजी-आधारित क्रिकेट की शुरूआत जिम्बाब्वे में खेल के इतिहास में एक बड़ा मोमेंट है। मुझे लीग के साथ जुड़ने पर गर्व है। हम वादा करते है की पूरी दुनिया के फैंस को एंटरटेनमेंट देंगे।